Кхечунна тIера хьадж дан магарна юкъадогIу, шен дегIаца гIийло лаьтташ, дIасалела ницкъ ца кхочуш волчунна тIера хьадж дан магар. Цуьнан тешалла ду Фадл ибн Iаббаса – Дела реза хуьлда цаьршинна – дийцина хьадис. Цу хьадисехь деана ду, ХасIам-тайпанара цхьана зудчо аьлла хиллера аьлла: «ХIай Делан Элча! Дала Шен лайшна хьадж даран парз тIедиллар сан да къена волчу хенахь, иза цхьана хIуманна тIехиъна Iа ца валлал хьолехь волчу хенахь нисделлера, цунна тIера хьадж дан мегар дуй суна?» Делан Элчано – Делера салават а, салам а хуьлда цунна – цунна жоп делла: «ХIаъ, мегар ду». ХIара хаттар хилла хан Делан Элчано – Делера салават а, салам а хуьлда цунна – тIаьххьара хьадж де хан хилла. (Бухари, Муслим).